Stele ce orbitează găuri negre super-masive sugerează ca Einstein a avut dreptate
Se pare că e probabil ca Einstein să fi avut dreptate din nou!
Efectele prezise de teoria sa generală a relativității schimbă subtil orbitele stelelor situate foarte aproape de centrul Caii Lactee.
Vinovatul? Câmpul gravitațional super-puternic al găurii negre super-masive din centrul galaxiei noastre.
Noi analize ale datelor de la Telescopul Foarte Mare (VLT) al ESO sugerează în premieră
că efectele foarte subtile ale relativității generale afectează o stea ce orbitează o gaură neagră.
Centrul Galactic este unul din cele mai bune laboratoare de testare a relativității generale.
Iar lucrurile sunt pe cale să devină și mai interesante! În 2018 una din stele va trece foarte aproape de gaura neagră
VLT va fi pregătit să observe evenimentul cu instrumentul GRAVITY.
Transcrierea de ESO Traducerea de Mihail-Gabriel Bărbuță